Diari Oficial de la Generalitat Valenciana


Sumari del DOGV 7211, del 11-02-2014 (2014/1033)

Informació pública de la modificació puntual dels articles 275, 276, 277, 282, 283 i 284 de les normes urbanístiques del pla general.
-------------------------------------------------------------------------------------------------------------------------------------

### Dades del document

Número de DOGV
:   7211

Data del DOGV
:   11-02-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/1033


Data del document
:   16-01-2014

Organisme emissor
:   Ajuntament d'Oliva

Tipus de document
:   Anunci

Descriptors 

:   * Oliva
    * pla d'urbanisme
    * administració local

Informació pública de la modificació puntual dels articles 275, 276, 277, 282, 283 i 284 de les normes urbanístiques del pla general. [2014/1033]  
El Ple de l'Ajuntament, en la sessió ordinària del dia 31 d'octubre de 2013, va adoptar un acord per a sotmetre al tràmit d'informació pública la proposta de modificació puntual dels articles 275, 276, 277, 282, 283 i 284 de les normes urbanístiques del pla general vigent i que es referixen a la regulació del règim d'usos en sòl no urbanitzable comú i no urbanitzable amb protecció agrícola especial.  
La nova redacció dels preceptes indicats queda com seguix:  
  
«Capítol VI. Sòl no urbanitzable comú  
Article 275  
1. El sòl no urbanitzable comú (SNUC) es representa gràficament en el plànol P-1 i P-2 del pla general vigent i, si pertoca, en els corresponents plànols de classificació de sòl de les revisions de planejament que s'aproven definitivament.  
2. Al sòl classificat com a SNUC es permetran els usos que, amb caràcter general, es regulen en la Llei 10/2004, de 9 de desembre, de la Generalitat Valenciana, del Sòl No Urbanitzable, i en l'article 13 del Reial Decret Legislatiu 2/2008, de 20 de juny.  
3. Les construccions en SNUC amb destinació a apers, magatzems, vivendes unifamiliars i elements auxiliars i explotacions equines no comercials necessitaran l'obtenció prèvia de la llicència municipal d'obres, sense perjuí de les autoritzacions sectorials i informes que resulten legalment preceptius.  
Els usos regulats i descrits en els articles 24 i 25 de la Llei 10/2004 necessitaran la tramitació i obtenció, amb caràcter previ a la llicència municipal, de la declaració d'interés comunitari.  
  
Article 276  
1. Les construccions destinades a apers de cultiu, en parcel·les de superfície igual o inferior a 5.000 metres quadrats, compliran les condicions i requisits següents:  
Superfície construïda màxima 12 m²  
Altura màxima 3 metres  
Separació mínima a camins 5 metres  
Separació mínima a límits 2 metres  
Nombre de plantes 1  
  
2. Les construccions destinades a apers de cultiu, en parcel·les de superfície superior a 5.000 metres quadrats, compliran les condicions i requisits següents:  
Superfície construïda màxima 16 m².  
Altura màxima 3 metres  
  
Separació mínima a camins 5 metres  
Separació mínima a límits 2 metres  
Nombre de plantes 1  
  
Article 277  
En SNUC es podran autoritzar construccions amb destinació a magatzem agrícola, a fi de guardar maquinària agrícola, adobs i materials propis de l'explotació, sempre que s'acredite una superfície mínima de parcel·la de 10.000 metres quadrats. Estes construccions compliran les condicions i requisits següents:  
  
Superfície construïda màxima 120 m².  
Altura màxima 5 metres  
Separació mínima a camins 5 metres  
Separació mínima a límits 5 metres  
Nombre de plantes 1  
Ocupació màxima de parcel·la 0,40 %  
  
Si en una mateixa parcel·la cadastral de superfície igual o superior a 10.000 m² existiren un o més apers de cultiu, no podrà autoritzar-se la construcció d'un magatzem agrícola si, prèviament, no es procedix a la destrucció dels apers esmentats. Igualment, una vegada autoritzada la construcció d'un magatzem agrícola no podrà autoritzar-se, per a la mateixa parcel·la, la construcció d'apers de cultiu.  
  
Article 277 bis.a  
En SNUC podrà autoritzar-se la construcció de vivendes unifamiliars que se subjectaran a les següents condicions i requisits:  
  
Superfície construïda màxima 400 m².  
Altura màxima 7 metres  
Separació mínima a camins 5 metres  
Separació mínima a límits 5 metres  
Nombre de plantes 2  
Ocupació màxima de parcel·la 2 %  
Coeficient edificabilitat 0,02 m²t/m²  
  
Les vivendes unifamiliars únicament podran autoritzar-se en parcel·les cadastrals de superfície igual o superior a 10.000 m². La superfície construïda de 400 m² es considera la màxima autoritzable siga quina siga la dimensió superficial de la parcel·la.  
Podran autoritzar-se construccions auxiliars per davall de la rasant, com ara soterranis, depuradores, piscines, i l'ocupació màxima d'estes és idèntica al de la vivenda unifamiliar, i per això l'ocupació màxima global serà del 4 % de la superfície de la parcel·la.  
  
Article 277 bis.b  
1. En SNUC podrà autoritzar-se la construcció d'instal·lacions equines no comercials, entenent com a tals les que es regulen en el Decret 119/2010, de 27 d'agost.  
2. En parcel·les cadastrals amb una superfície no superior a 2.500 m², les instal·lacions equines se subjectaran a les següents condicions i característiques constructives:  
La superfície màxima d'ocupació de la parcel·la serà del 2 %  
Si es projecta una pista d'entrenament, la superfície màxima d'ocupació de la parcel·la, incloent-hi les instal·lacions i la pista, serà del 50 %  
La superfície construïda màxima serà de 50 m²  
La distància mínima a límits serà de 5 metres  
La distància mínima a camins serà de 5 metres  
L'altura màxima de la instal·lació serà de 3 metres  
El nombre de plantes serà d'1  
Les instal·lacions i quadres hauran de situar-se a una distància mínima de 100 metres de qualsevol vivenda, des del punt de la vivenda més pròxima a la instal·lació equina.  
Les instal·lacions hauran de complir les condicions sanitàries descrites en els articles 3 i 4 del Decret 119/2010, de 27 d'agost.  
3. En parcel·les cadastrals amb una superfície superior a 2.500 m², les instal·lacions equines se subjectaran a les condicions i característiques constructives descrites en el punt anterior, llevat de la superfície màxima construïda, que serà de 120 m².  
4. En parcel·les cadastrals amb una superfície igual o superior a 10.000 m² podrà autoritzar-se la construcció de vivendes unifamiliars i instal·lacions equines no comercials de capacitat petita. L'ocupació màxima de la parcel·la serà, computant les pistes d'entrenament, del 50 %. La superfície màxima construïda, incloent-hi les instal·lacions i la vivenda, serà de 520 m². Es permetrà la construcció de magatzems coberts sense tancament fins a 50 m². La resta de paràmetres constructius seran els corresponents a cada tipus d'instal·lació segons estes normes.  
  
Article 277 bis.c  
En parcel·les cadastrals classificades com a SNUC de superfície igual o superior a 10.000 m² podrà autoritzar-se la construcció de vivendes unifamiliars i apers de cultiu o magatzems agrícoles. L'ocupació màxima de la parcel·la, computant totes les edificacions, serà del 4 %, i la superfície construïda màxima autoritzable, qualsevol que siga la dimensió de la parcel·la, serà de 520 m². La resta de paràmetres constructius seran els corresponents a cada tipus d'instal·lació segons estes normes.  
Capítol VII. Sòl no urbanitzable protegit  
Secció 4a. Medi natural. Agrícola  
  
  
Article 282  
1. El sòl no urbanitzable medi natural agrícola (SNUMNA) es representa gràficament en el plànol P-1 i P-2 del pla general vigent i, si pertoca, en els corresponents plànols de classificació de sòl de les revisions de planejament que s'aproven definitivament.  
2. Al sòl classificat com a SNUMNA es permetran els usos que, amb caràcter general, es regulen en la Llei 10/2004, de 9 de desembre, de la Generalitat Valenciana, del Sòl No Urbanitzable, i l'article 13.4 del Reial Decret Legislatiu 2/2008, de 20 de juny.  
3. Les construccions en SNUMNA amb destinació a apers, magatzems, vivendes unifamiliars i elements auxiliars i explotacions equines no comercials necessitaran l'obtenció prèvia de la llicència municipal d'obres, sense perjuí de les autoritzacions sectorials i informes que resulten legalment preceptius.  
Els usos regulats i descrits en l'article 25 de la Llei 10/2004, necessitaran la tramitació i obtenció, amb caràcter previ a la llicència municipal, de la declaració d'interés comunitari, sempre que es tracte d'activitats industrials, productives i terciàries directament relacionades amb l'explotació, producció i comercialització agropecuària.  
  
Amb caràcter extraordinari en SNUMNA podran autoritzar-se o, si pertoca, legalitzar-se activitats industrials i terciàries no relacionades directament amb l'explotació, producció i comercialització agropecuària, a través de la preceptiva declaració d'interés comunitari, en els casos i amb les determinacions regulades en la disposició transitòria quinta de la Llei 10/2004 i l'article 464 del Decret 67/2006, de 12 de maig.  
  
Article 283  
En SNUMNA es podran autoritzar edificacions destinades a apers de cultiu, magatzems agrícoles i explotacions equines no comercials en els termes i condicions que es regulen en els articles 277, 277 bis.a i 277 bis.b.  
  
Article 284  
En SNUMNA es podran autoritzar vivendes unifamiliars vinculades a l'explotació agrícola, en els termes i condicions que es regulen en l'article 277 bis.c.  
Als efectes de còmput de les superfícies mínimes de parcel·les que es regulen en els articles 276, 277, 277 bis, 277 bis.b, 277 bis.c, 282, 283 i 284, no n'hi haurà prou amb el simple fet que afronten entre si les parcel·les cadastrals afectades, sinó que caldrà, amb caràcter previ a l'inici de qualsevol tramitació l'agrupació de les parcel·les afectades i la inscripció registral corresponent, el certificat de la qual quedarà incorporada a l'expedient administratiu.»  
De conformitat amb el que disposa l'article 94, en relació amb el 83.2.a de la Llei 16/2005, de 30 de desembre, Urbanística Valenciana, la proposta de modificació del planejament se sotmet a informació pública, pel període d'un mes, comptat des de l'endemà de la publicació d'este anunci en el Diari Oficial de la Comunitat Valenciana.  
  
L'expedient administratiu consta exposat a les dependències del Departament d'Urbanisme de l'Ajuntament d'Oliva ( c/ Major/, 25 27-, edifici Almàssera ) perquè el puguen examinar i consultar les persones interessades.  
  
Oliva, 16 de gener de 2014.- L'alcalde: Salvador Fuster Mestre.